Izvjesce o ekskurzijama 
poduzetim u ljetu godine 1908. u svrhu sakupljanja 
zivog biljnog materijala za kr. sveucilisni botanicki 
vrt u Zagrebu. 
Već nazad više godina posjećujem rado, kadgod mi to prilike 
dopuste, naš romantični Gorski kotar, i to osobito ubavu Fužinu, 
rodno mjesto mog rano preminulog oca. Krasote prirode zanimale 
su me uvijek, pa već kao gimnazijalac, da ih se što više naužijem, 
obađoh sve znatnije bregove fužinske okoline. Kašnje, došavši na 
sveučilište i posvetivši se studiju prirodnih nauka, napose botanici, 
s jednakom voljom ali većim razumijevanjem pregnuh oko izuča- 
vanja prirodnih krasota Gorskoga kotara, napose okoline fužinske, 
pa kao plod toga izučavanja ugleda godine 1904. u »Nastavnom 
vjesniku« svijetlo moja inauguralna disertacija: »Fužinski kraj u fi- 
togeografskom pogledu«. Već tada, kad sam gledao ono prekrasno 
bilje, što ga je božica Flora u Gorskome kotaru, kao nigdje drugdje 
u našoj domovini, upravo raskošno razasula, nikla je u meni vruća 
želja, da ga presadim u kr. sveučilišni botanički vrt, pa da s njim 
i drugi naslađuju svoje oči te ga izučavaju, nu materijalne prilike 
ili bolje reći neprilike ne dozvoliše tako skoro realizaciju moje 
vruće želje. Tek ove godine, kad je visoka kr. zemaljska vlada, 
odio za bogoštovlje i nastavu, svojom naredbom od 23. svibnja 
1908. br. 10130 u svrhu sakupljanja živog biljnog materijala po 
Hrvatskoj i Slavoniji izvjesnu svotu novaca opredijelila i potpisa- 
nome izvršenje rečene zadaće povjerila, mogla se moja davna želja 
realizovati. Ja se sporazumih odmah sa predstojnikom kr. sveuči- 
lišnog botaničko-fiziološkog zavoda i botaničkog vrta profesorom 
drom. Antunom Heinzom, da u svrhu sakupljanja živog biljnog 
materijala poduzmem ove godine ekskurzije po Gorskome kotaru, 
zagrebačkoj, te samoborskoj okolini. Pošto je visoka kr. zemaljska 
vlada, odio za bogoštovlje i nastavu, svojom naredbom od 24. 
srpnja 1908. br. 15881 tu osnovu eskurzija odobrila, to ja mogoh 
iste odmah koncem mjeseca srpnja u rečenu svrhu poduzeti. 
